section_heading: Etimologija
paragraph_text: Ime plemena se prije dovodilo u vezu sa španjolskim imenom pa je tako N. Đonović smatrao da su Španji zapravo ostatci rimskih legionara, hispanaca, koji su se nakon ratova tamo naselili. Ipak, ta je teorija odbačena te je utvrđeno da ime ovog plemena potječe od starogrčke riječi spanos, što u prijevodu znači ćelav tj. golobrad. Tu teoriju potvrđuje ime crnogorskog plemena Pješivci, koje se smatra potomcima Španja, a njihovo ime dolazi od riječi pješiv, koja također u prijevodu znači isto. Smatra se da su plemena dobila ime po tome jer su bili stanovnici "golih brda".